Document ID: 32005R0783

UREDBA KOMISIJE (ES) št. 783/2005
z dne 24. maja 2005
o spremembi Priloge II k Uredbi (ES) št. 2150/2002 Evropskega parlamenta in Sveta o statistiki odpadkov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2150/2002 Evropskega Parlamenta in Sveta z dne 25. novembra 2002 o statistiki odpadkov (1) in zlasti člena 1(5) ter člena 6(b) Uredbe,
ob upoštevanju naslednjega:
(1)
V skladu s členom 6 Uredbe (ES) št. 2150/2002 mora Komisija opredeliti način izvajanja te uredbe.
(2)
Po členu 6(b) Uredbe (ES) št. 2150/2002 lahko Komisija prilagodi specifikacije v Prilogah k tej uredbi.
(3)
Uredba Komisije (ES) št. 574/2004 določa dopolnitev statistične nomenklature v Prilogi I in Prilogi III k Uredbi (ES) št. 2150/2002. Prilogo II k Uredbi (ES) št. 2150/2002 je treba zdaj prilagoditi, da bo ustrezala tej dopolnitvi.
(4)
Uredbo (ES) št. 2150/2002 je treba zato ustrezno spremeniti.
(5)
Ukrepi, predvideni v tej uredbi, so v skladu z mnenjem Odbora za statistični program, ustanovljenim s Sklepom Sveta 89/382/EGS, Euratom (2) -
SPREJELA NASLEDNJO UREDBO:
Člen 1
V Prilogi II k Uredbi (ES) št. 2150/2002 se oddelek 2 nadomesti z besedilom, določenim v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. maja 2005

Labels: 12
19
20